OzLabs/hebrew-wiki-articles huggingface dataset:
דאגלס A-20 האבוק

דאגלס A-20 האבוק (באנגלית: A-20 Havoc, "חורבן") היה מטוס תקיפה ומפציץ בינוני בעל שני מנועים שפותח על ידי דאגלס איירקראפט קומפני בשנות ה־30 של המאה ה־20 ושירת במהלך מלחמת העולם השנייה בכוחות האוויר של בעלות הברית; בעיקר בחילות האוויר של צבא ארצות הברית, חיל האוויר הסובייטי, חיל האוויר המלכותי וחיל האוויר הצרפתי. בשירות חילות האוויר של בעלות הברית כונו דגמי המפציצים בוסטון (Boston) ושאר הדגמים נקראו "האבוק", מלבד בחיל האוויר המלכותי האוסטרלי - שם כונו כל הדגמים "בוסטון". בחילות האוויר של ארצות הברית כונו דגמי הקרב הלילי P-70.

== דגמים עיקריים ==
* A-20A: דגם היצור המשמעותי הראשון שפותח לשירות בארצות הברית לאחר שהדגמים הראשוניים פותחו לצורכי חיל האוויר המלכותי וחיל האוויר הצרפתי. דגם ה-A כלל זוג מנועי R-2600-3 ומספר מצומצם עם מנועי R-2600-11, והוא נכנס לשירות באביב 1941. סך הכל 143 מטוסים מדגם זה יוצרו.
* A-20B: דגם שיוצר בכמות גדולה של 999 מטוסים עבור חילות האוויר של ארצות הברית, אם כי בפועל יוצאו 665 מהם לברית המועצות ורק הנותרים נכנסו לשירות בארצות הברית.
* A-20C: דגם ה-C פותח בניסיון להגיע לדגם יצוא אחיד, בעיקר עבור בריטניה וברית המועצות. קדמת המטוס הייתה מזוגגת, הדגם כלל זוג מנועי RF-2600-23, מיגון לאורך המטוס ויכולת לנשיאת טורפדו במשקל 910 ק"ג. רוב מטוסי דגם זה נשארו לבסוף בשירות ארצות הברית לאור המתקפה על פרל הארבור, סך הכל יוצרו 948 מטוסים מדגם זה.
* A-20G: הדגם הנפוץ ביותר, הוא נכנס לשירות בתחילת 1943 וכלל שיפורים בעיקר לחימוש המטוס. בקדמתו הזגוגיות הוסרו ובמקום הותקנו ארבעה תותחי 20 מ"מ ושני מקלעי בראונינג M2 מק"כ. סך הכל יוצרו 2,850 מטוסים מדגם זה.
* A-20H: דגם דומה ל-G אך בעל זוג מנועים משודרגים R-2600-29 בעלי 1,700 כ"ס. סך הכל 412 מטוסים מדגם זה יוצרו.
* A-20J / Boston IV: דגם שתוכנן להוביל מבנה הפצצה וכלל עמדת מטילן נוספת בקדמת המטוס. סך הכל 450 מטוסים מדגם זה יוצרו, 169 מהם שירתו בחיל האוויר המלכותי תחת השם 'Boston IV'.
* A-20K / Boston V: דגם דומה ל-J אך בעל מנועים משודרגים R-2600-29. דגם זה היה דגם היצור האחרון של המטוס.

== מפעילות עיקריות ==
* - חיל האוויר המלכותי האוסטרלי
* - חילות האוויר של צבא ארצות הברית
* 
* - חיל האוויר הסובייטי וחיל הים הסובייטי (לאחר המלחמה כונה "Box" בקוד נאט"ו)
* - חיל האוויר הדרום-אפריקאי
* 
* - חיל האוויר המלכותי
* 
* 
* - חיל האוויר המלכותי הקנדי

== קישורים חיצוניים ==

* [http://www.aviation-history.com/douglas/a20.html אודות המטוס] באתר "Aviation History"
* [https://www.militaryfactory.com/aircraft/detail.asp?aircraft_id=186 אודות המטוס] באתר "Military Factory"

== הערות שוליים ==

קטגוריה:ערכים שבהם תבנית בריטניקה אינה מתאימה
A20 האבוק
קטגוריה:מפציצים אמריקאיים
קטגוריה:מטוסים אמריקאיים במלחמת העולם השנייה
קטגוריה:מטוסי סיור
מפרץ היל

מפרץ היל (באנגלית: Hill Bay) הוא מפרץ רחב במזרח האי אונוור, בארכיפלג פאלמר, שבאנטארקטיקה.

אורכו של המפרץ 9 קילומטרים ורוחבו 4 קילומטרים.

המפרץ משרע בין נקודת ספלנצאני, לבין נקודת מיטשל.

אל המפרץ נשפכים הקרחונים גריגורוב, לאנק ומיטב.

== היסטוריה ==
=== גילוי ומיפוי המפרץ ===
המפרץ מופה באופן חלקי על ידי היחידה ההידרוגרפית של האדמירליות של הממלכה המאוחדת, בין השנים 1951–1952.

=== מקור השם ===
שמו של המפרץ ניתן לו על ידי הוועדה המייעצת לשמות אנטארקטיים של בריטניה.

המפרץ נקרא על שמו של לנארד סי. היל (Leonard C. Hill), שהשתתף במשלחות המחקר דיסקברי, כיהן כקצין בספינת המחקר המלכותית ויליאם סקורסבי בינואר – פברואר 1931 ובספינת המחקר המלכותית דיסקברי II בין השנים 1931 - 1939.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6781 מפרץ היל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6382&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ היל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.15621787686427,-64.18801998813201,13&?query=&?map_type=hybrid תצלום לוויין של אזור מפרץ היל, תוך סימון אתרים נוספים באזור] באתר copernix

== הערות שוליים ==

היל
בישר אל-ח'סאונה

בישר אל-ח'סאונה (בערבית: بشر الخصاونة; נולד ב־27 בינואר 1969 בעמאן) הוא דיפלומט ופוליטיקאי ירדני המכהן כראש ממשלת ירדן. בעבר שימש כיועצו של המלך עבדאללה השני לתקשורת ותיאום בבית הדין המלכותי להאשמי. הוא היה שר המשפטים בין השנים 2017–2018, שר חוץ בין השנים 2016–2017 ושגריר.

== ביוגרפיה ==
אביו של אל-ח'סאונה, האני, היה מנהיג מפלגת הבעת'. דודו, עומַר אל-ח'סאונה,<ref name=":0"></ref> כיהן בעבר כיועץ בכיר למלך, שגריר וראש ממשלה.

הוא קיבל דוקטורט במשפטים מבית הספר לכלכלה ומדעי המדינה בלונדון. עבודת הדוקטורט שלו, משנת 2007, עסקה בהערכת זכות השיבה והפיצוי של פליטים פלסטינים אזרחי ירדן, וזכותה של ירדן, על פי המשפט הבין-לאומי, להגיש בשמם תביעות בנוגע לכך, נגד ישראל, במטרה לבקש פיצוי כמדינה מארחת, לאור הסכם השלום בין ישראל לירדן משנת 1994. הוא עבד כמרצה בפקולטה למשפטים באוניברסיטת ירדן ובמכון הירדני לדיפלומטיה.

כדיפלומט, אל-ח'סאונה היה שגריר לשעבר של ירדן במצרים, צרפת, קניה, אתיופיה, האיחוד האפריקני, הליגה הערבית ואונסק"ו. כמו כן עבד כמתאם הכללי ומנהל לשכת תהליך השלום והמשא ומתן בירדן.

ב-28 בספטמבר 2016 הוא מונה לשר החוץ. ב-15 בינואר 2017 מונה לשר המשפטים. ב-31 באוגוסט 2018 הושבע כשגריר ירדן בצרפת.

ב-23 באפריל 2019 מונה ליועץ לתקשורת ותיאום למלך עבדאללה השני בחצר המלכותית ההאשמית. ב-18 באוגוסט 2020 מונה כיועץ של המלך למדיניות.

עם מינויו לראש ממשלה ב-8 באוקטובר 2020, המלך עבדאללה השני הנחה אותו לשפר את יכולות המדינה במגפת הקורונה בירדן. הוטל עליו גם לפקח על הבחירות לפרלמנט בנובמבר 2020. ממשלתו, שבה הוא כיהן גם כשר הביטחון, הושבעה ב-12 באוקטובר 2020.

אל-ח'סאונה הצהיר שהוא רוצה לשנות את כלכלת ירדן, תוך התמקדות בפיתוח רשת ביטחון ציבורית ותכנון של תקציב ממשלתי ריאלי. במהלך שנתו הראשונה, הוא עסק בעיקר בבעיות היומיום של אזרחי המדינה: מים, מזון, משבר מורים בבתי הספר (שדרישתם לקבל העלאות שכר נדחתה בתקיפות) ואבטלה. בנוסף, עסק במשברים בבית המלוכה: האשמת הנסיך חמזה בניסיון לערער לכאורה את שלטון המלוכה וחשיפת נכסים סודיים של המלך במסמכי פנדורה.<ref name=":0" />

בתחילת כהונתו, יחסי ירדן–ישראל היו מתוחים. באמצע שנת 2021, הם התחממו.<ref></ref><ref></ref> משבר נוסף התרחש באפריל 2022. לאחר שפרצו מהומות אלימות בהר הבית, הפגינו אלפים ברמת עמון בקריאה לבטל את הסכם השלום עם ישראל. אל-ח'סאונה שיבח את המתפרעים בהר הבית, שלדבריו "משליכים אבנים על הציונים שמטמאים את אל-אקצא", כנראה ביוזמת המלך.<ref name=":0" /><ref></ref>

הוא נשוי לאשת התקשורת רנא סולטן, שהייתה כוכבת מפורסמת בתוכניות טלוויזיה, בעיקר תוכניות לילדים, ושיחקה בהצגה הירדנית המצליחה "קפטן אבו רעד". בני הזוג הורים לשני בנים ובת.<ref name=":0" />

==תארים אקדמיים==
*תואר ראשון במשפטים מאוניברסיטת ירדן.
*דיפלומה ברדיקליזציה ומלחמה בטרור מהאוניברסיטה לביטחון לאומי.
*דיפלומה בגרות במדיניות ציבורית מאוניברסיטת הרווארד.
*תואר שני בעניינים בין-לאומיים, דיפלומטיה וכלכלה מבית הספר ללימודים אוריינטליים ואפריקאיים, אוניברסיטת לונדון.
*תואר שני במשפטים בין-לאומיים ותואר שלישי במשפטים מבית הספר לכלכלה של לונדון.

==עיטורים==
*עיטור כוכב ירדן
*עיטור עצמאות ירדן

==קישורים חיצוניים==

== הערות שוליים ==

קטגוריה:שרי החוץ של ירדן
קטגוריה:פוליטיקאים ירדנים
קטגוריה:ראשי ממשלת ירדן
קטגוריה:שגרירי ירדן בצרפת
קטגוריה:שגרירים בקניה
קטגוריה:שגרירים באתיופיה
קטגוריה:שגרירים באונסק"ו
קטגוריה:בוגרי בית הספר לכלכלה של לונדון
קטגוריה:שגרירי ירדן במצרים
קטגוריה:ילידי 1969
נקודת מיטשל (אנטארקטיקה)

נקודת מיטשל או נקודת מיטצ'ל (באנגלית: Mitchell Point) היא לשון יבשה, בחוף המזרחי של האי ברבנט, בארכיפלג פאלמר, שבאנטארקטיקה.

נקודת מיטשל מהווה את הקצה הדרומי של הכניסה למפרץ היל.

== היסטוריה ==
=== גילוי ומיפוי לשון היבשה ===

הנקודה צולמה מן האוויר על ידי האנטיג אירוסרוויירס בע"מ בין השנים 1956 –1957, ומופתה בהתבסס על תצלומים אלה בשנת 1959.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הנקודה נקראת על שמו של המנתח האמריקני סילאס וייר מיטשל שנחשב לאבי ענף הנוירולוגיה בארצות הברית; וזאת בדומה לאתרים רבים באזור זה אשר ניתנו להם שמות של חלוצים בתחום הרפואה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10084 נקודת מיטשל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9676&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת מיטשל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.05602057557948,-64.21348260883839,14&?query=&?map_type=hybrid תצלום לוויין של אזור נקודת מיטשל, תוך סימון אתרים נוספים באזור] באתר copernix

== הערות שוליים ==

מיטשל
As Is

As Is (בעברית: כמו שזה) הוא מחזה מ-1985 שנכתב על ידי המחזאי האמריקאי ויליאם מ. הופמן .

ב-1985, המחזה זכה בפרס דרמה דסק למחזה הטוב ביותר , והיה מועמד לפרס טוני למחזה הטוב ביותר.

== תקציר עלילה ==
המחזה מציג את ההשפעה שיש לאיידס, מחלה שהייתה די-חדשה בשנות ה-80 של המאה ה-20, על קבוצת חברים שגרה בניו יורק שבמדינת ניו יורק שבארצות הברית. מחזה זה היה אחד מהמחזות הראשונים, שמתאר את השפעת המחלה על הומוסקסואלים אמריקאים. כחודש לאחר מכן, ב-21 באפריל 1985, הועלה המחזה "The Normal Heart" של לארי קרמר, שגם מחזה זה דיבר על איידס.

במחזה זה מתואר זוג הומוסקסואלים, סול וריץ', הפותחים את המחזה, ואת פרידתם. ההחלטה הנחרצת של ריץ' להיפרד מתהפכת כאשר הוא חוזר לסול לאחר שנדבק באיידס ממאהבו החדש. ריץ' מחפש תמיכה רגשת והוא מראה איך אנשים עם איידס טופלו על ידי המשפחה, הרופאים וחבריהם האמריקאים. עמדותיהם הבלתי-אישיות והמתונות מובילות את ריץ' להכיר בחשיבותו של בן הזוג עבור האדם ההומוסקסואלי.

== עיבוד לסרט ==
ב-1986, עיבד הופמן את המחזה להפקה טלוויזיונית בבימויו של מייקל לינדזי-הוג בכיכובם של ג'ונתן הדרי , רוברט קרדין וקולין דיוורסט . גם הדרי וגם קרדין היו מועמדים לפרס CableACE .

== הפקה ==
המחזה הופק לראשונה על ידי Circle Repertory Company ו-The Glines ובוים על ידי מרשל וו. מייסון . הצגת הבכורה של הפקה זו הייתה ב-10 במרץ 1985 בניו יורק שבמדינת ניו יורק שבארצות הברית.

ההפקה הבאה הייתה בברודוויי, שהופקה על ידי ג'ון גלינס , לורנס ליין , לוסיל לורטל וארגון שוברט . הצגת הבכורה של הפקה זו הייתה ב-1 במאי 1985 בתיאטרון לוסיאום . צוות השחקנים כלל את רוברט קרדין , ג'ונתן הדרי , ג'ונתן הוגן , לו ליברטורה , קן קליבן, וקלריס אריקסון.

ב-2010, חברת התיאטרון Apple Core של ניו יורק הפיקה והציגה מחדש את המחזה. המחזה הופק גם בתיאטרון פינבורו שבלונדון, בבימויו של אנדרו קיטס. שם ההפקה בלונדון נקראה על פי בחירת המבקרים של המגזין Time Out, והועברה לאולפני טרפלגר ב-2015.

== קישורים חיצוניים ==

<div class="mw-content-ltr">
* 
</div>

== הערות שוליים ==

קטגוריה:מחזות להט"ב
קטגוריה:איידס בתרבות ובאמנות
קטגוריה:מחזות 1985
הכוחות הצבאיים של קולומביה

הכוחות הצבאיים של קולומביה (בספרדית: Fuerzas Militares de Colombia) הם הכוחות המזוינים המשולבים של הרפובליקה של קולומביה. הם כוללים את כוחות היבשה, הצי וחיל האוויר. המשטרה הלאומית של קולומביה, אף שמבחינה טכנית אינה מהווה חלק מהצבא, נשלטת ומנוהלת על ידי המשרד להגנה לאומית, ומערך הגיוס הלאומי כולל בתוכו גם שירות במשטרה הלאומית ובכך היא מהווה דה-פקטו ענף של הצבא. צבא קולומביה הוא השלישי בחצי הכדור המערבי במונחים של כוח אדם אקטיבי, ובעל התקציב הגבוה ביותר ביבשת אמריקה אחרי צבא ארצות הברית וצבא ברזיל.

==היסטוריה==
לכוחות הצבאיים של קולומביה שורשים בצבא הקומונרים (Ejército de los Comuneros) שנוסדו ב-7 באוגוסט 1819, לפני ייסודה של קולומביה המודרנית, על מנת להילחם נגד האימפריה הספרדית בקמפיין של בוליבר לשחרר את גרנדה החדשה. כוחות הצבא הקולומביאניים השתתפו במלחמת העולם השנייה, ואף היה הצבא היחידי מאמריקה הלטינית שלקח חלק במלחמת קוריאה. מאז אמצע שנות ה-60 כוחות הצבא הקולומביאניים מעורבים במלחמת האזרחים בקולומביה.

==קישורים חיצוניים==

* 

קטגוריה:קולומביה: צבא וביטחון
קולומביה
נמל התעופה הבין-לאומי בויאנט אוכאה

נמל התעופה הבין-לאומי בויאנט אוכאה (במונגולית: Буянт-Ухаа олон улсын нисэх буудал) הוא נמל התעופה הבין-לאומי הראשי של מונגוליה ומשמש כשער הכניסה האווירי העיקרי למדינה. הנמל ממוקם כ-18 ק"מ דרומית מערבית לבירה אולן בטור. הנמל משמש כבסיס לחברת התעופה הלאומית MIAT מונגוליאן איירליינס, וכן לחברות אארו מונגוליה, והונו אייר. שדה התעופה נמצא בבעלות ממשלת מונגוליה ומופעל על ידי רשות התעופה האזרחית במונגוליה. יש לו מסלול אספלט אחד (באורך של 3,100 מטר), ומסלול דשא באורך של 2,000 מטר.

שדה התעופה משרת את תושבי מונגוליה מאז 19 בפברואר 1957. באותה תקופה הוא היה ידוע בשם שדה התעופה Buyant-Ukhaa. שדה התעופה החל בפעילות בינלאומית בשנת 1958 ואילו שירותי טיסה סדירים החלו רק בשנת 1961. שדה התעופה עבר התרחבות בשנת 1986. סבב שדרוג נוסף התרחש בין 1994 ל -1997, בעלות של 50 מיליון דולר.

בעבר הנמל נקרא על שמו של ג'ינגיס חאן, מייסדה ושליטה הראשון של האימפריה המונגולית אך השם שונה ב-2021.

== מתקני הנמל ==
בנמל התעופה יש 2 מסלולי המראות ונחיתות.

בנמל ממוקמים משרדי הלשכה לחקירת תאונות אוויריות המונגולית.

==קישורים חיצוניים==

* 

==הערות שוליים==

בויאנט אוכאה
קטגוריה:מונגוליה: תחבורה
וסילי ארטמייב

וסילי גריגורייביץ' ארטמייב (ברוסית: Василий Григорьевич Арте́мьев; נולד ב-24 ביולי 1987) הוא שחקן רוגבי רוסי, המשחק כקשר בצסק"א מוסקבה מליגת העל הרוסית ברוגבי והוא קפטן נבחרת רוסיה ברוגבי.

==ביוגרפיה==
===ראשית חייו===
וסילי נולד בזלנוגרד שבמחוז מוסקבה, בגיל צעיר עברה המשפחה לדבלין והוא למד במכללה האוניברסיטאית בדבלין, בה שיחק בנבחרת ברוגבי. ב-2009 השלים את לימודיו במכללה.

==קריירת מועדונים==
וסילי שיחק בקבוצת הנוער של לנסטר עד 2009 כשחזר לרוסיה, בה חתם בקבוצת VVA מחוז מוסקבה מליגת העל הרוסית ברוגבי. באמצע פברואר 2011 עבר לאנגליה וחתם בנורת'המפטון סיינטס לשנתיים. ב-2013 חתם לשלוש שנים בקרסני יאר קרסנויארסק הרוסית. ב-2014 הוכתר לשחקן המצטיין של הקבוצה

בנובמבר 2019 חתם בצסק"א מוסקבה.

==קריירה בנבחרת==
בצעירותו זומן לנבחרת הנוער של אירלנד, אך מאז 2009 משחק במדי נבחרת רוסיה ברוגבי. ב-2010 שיחק בגביע צ'רצ'יל. ב-2011 הופיע עם הנבחרת בגביע העולם ברוגבי, כאשר הנבחרת מעפילה לגביע העולם לראשונה בתולדותיה. ב-2019 הנבחרת העפילה שוב לגביע העולם, כאשר ארטמייב משמש כקפטן הנבחרת.
==חייו האישיים==
הוא דובר אנגלית טובה, מאחר שאת ילדותו ונעוריו העביר בדבלין שבאירלנד שם התמקצע ברוגבי. אחיו הוא במאי והוא נשוי לסופיה.

==קישורים חיצוניים==

* [http://en.espn.co.uk/scrum/rugby/player/91260.html וסילי ארמטייב], באתר ESPN

==הערות שוליים==

קטגוריה:שחקני רוגבי
קטגוריה:ספורטאים רוסים
קטגוריה:רוסים שנולדו ב-1987
קוד אפוקליפסה

קוד אפוקליפסה (ברוסית: Код Апокалипсиса) הוא סרט פעולה רוסי משנת 2007. מלבד רוסיה, הצילומים נערכו בצרפת, איטליה, נורווגיה, מלזיה ואוקראינה.<ref name="AC"></ref> בנוסף, נערכו מספר סצנות באיי Alvøen ובפיורדים של אורלנד.

== עלילה ==
המחבל ג'פאד בן זיידי גונב ארבע פצצות גרעין מצוללת אמריקאית ששקעה ומסתיר אותן בארבע ערים מרכזיות ברחבי העולם. את הפצצות ניתן לנטרל באמצעות קוד בן 11 ספרות. זיידי מת ושותפו, שכונה "המוציא להורג", עומד להפעיל את הפצצות. הוא נרדף על ידי שירות הביטחון הפדרלי ועל ידי הסוכנת מארי שחדרה בעבר לארגונו של זיידי. 

==שחקנים ודמויות==
*אנסטסיה זבורוטניוק - מארי
*ונסן פרז - לואי
*ולדימיר מנשוב - חאריטונוב
*אלכסיי סרבריאקוב - סרגיי
*טרונד ליונגבו
*אולג סטפן
*בוריס טוקארב

== קישורים חיצוניים ==

* [https://www.kinopoisk.ru/film/257772/ "קוד אפוקליפסה"], באתר kinopoisk.ru
* [http://www.habama.co.il/Pages/Event.aspx?Subj=4&Area=1&EventId=18729 "קוד אפוקליפסה"], באתר הבימה
* [http://www.vincentperez.com/apocalypse.html מידע באתר VincentPerez.com]

==הערות שוליים==

קטגוריה:סרטי פעולה רוסיים
קטגוריה:שירות הביטחון הפדרלי הרוסי בתרבות ובאמנות
קטגוריה:סרטים רוסיים
קטגוריה:סרטים ברוסית
קטגוריה:סרטי 2007
קטגוריה:המודיעין הרוסי בתרבות ובאמנות
VVA מחוז מוסקבה

VVA מחוז מוסקבה הוא מועדון רוגבי רוסי המתמודד בליגת הרוגבי המקצוענית. הקבוצה מארחת את משחקיה באצטדיון אקדמיית חיל האוויר גגרין במונינו, עיירה מחוץ מוסקבה. למועדון קשרים חזקים לחיל האוויר והמועדון מהווה לקבוצת הבסיס של נבחרת רוסיה.

המועדון מתמודד גם בגביע האתגר האירופי והיא משלימה בנייתו של אצטדיון רוגבי בן 12,500 מושבים.

המועדון זכה בתואר אליפות שמונה פעמים (בשנים 1993, 2003, 2004, 2006, 2007, 2008, 2009 ו-2010) וגם זכה בתשע פעמים באליפות ברית המועצות.

== תארים ==
;אליפות ברית המועצות / רוסיה
* זכייה (17): 1969, 1971, 1976, 1977, 1980, 1981, 1984, 1985, 1986, 1993, 2003, 2004, 2006, 2007, 2008, 2009, 2010.
* סגנות (9): 1972, 1982, 1987, 1989, 1990, 1992, 1994, 1998, 2005.
;גביע ברית המועצות / רוסיה
* זכייה (14): 1976, 1980, 1983, 1986, 1991, 1992, 1993, 1997, 2002, 2004, 2005, 2007, 2010
* סגנות (7): 1994, 2000, 2001, 2003, 2009, 2017, 2021

== קישורים חיצוניים ==

* 

== הערות שוליים ==

קטגוריה:מחוז מוסקבה: ספורט
קטגוריה:קבוצות רוגבי רוסיות
קרסני יאר קרסנויארסק

אצטדיון קרסני יאר.
קרסני יאר קרסנויארסק (ברוסית: Регбийный клуб «Красный Яр» Красноярск) הוא מועדון יוניון רוגבי רוסי, שנוסד בשנת 1969 בעיר קרסנויארסק, בירתה הלא רשמית של ענף הרוגבי הרוסי. המועדון מתמודד בליגת הרוגבי המקצוענית, הליגה הבכירה במדינה. למועדון תקציב תפעול של 2.5 מיליון אירו, מה שהופך אותו לאחד המועדונים הגדולים בתחרות. המתחרה העיקרי שלהם הוא היריבה העירונית, מקרסנויארסק גם כן, יניסיי-STM.

קרסני-יאר משחק במדי לבן וירוק ולאחרונה עברה לארח משחקים באצטדיון רוגבי משלהם. האצטדיון מכיל 3,600 צופים והוא האצטדיון הראשון לרוגבי שממזרח להרי אורל. כל מושבי האצטדיון היו מלאים במשחק נגד VVA מחוז מוסקבה (ב-2 באוגוסט 2010), מה שהדגיש את הפופולריות הגוברת של ענף הספורט הזה ברוסיה.

== היסטוריה ==
קרסני יאר הוקמה בשנת 1969 בעיר קרסנויארסק. שמו נובע ממבצר קרסני יאר ("גדת הנהר האדומה התלולה"), שנבנה בשנת 1608; העיר סביב המבצר הפכה לקרסנויארסק בשנת 1822. קרסני יאר מהווה למועדון הרוגבי המוצלח במדינה ואחד המוצלחים יחד עם VVA מונינו וברשותו זכייה בשמונה אליפויות והוא זכה גם בשתי אליפויות ברית המועצות.

אף על פי שקרסני יאר נותרה כוח משמעותי בענף, המועדון לא הצליח לזכות באליפות מאז שנת 2001. בנוסף, המשאבים הכספיים של המועדון נופלים מהישגיו של מועדון Enisey-STM.

עם זאת, בניסיון שוב לטפס לראשות האליפות, קרסני יאר התקשרו ב-2010 עם איגוד קנטרברי רוגבי ואנשי קבוצת קרוסיידר קנטרברי על מנת להשתמש במתקנים שלהם לתקופה של שלושה שבועות במהלך מרץ ואפריל בכל שנה, כחלק ממחנה האימונים של המועדון.

ההסדר נשא פרי, כשכמה שחקנים מניו זילנד (הנחשבת למעצמת רוגבי) נרשמו לשחק בקבוצת קרסני יאר לעונות 2010 ו-2011 והמועדון גייס גם מאמן ניו זילנדי.<ref></ref>

קרסני יאר בשנת 2013.
== תארים ==
* אליפות ברית המועצות / רוסיה 
** זכייה (12): 1990, 1991, 1992, 1994, 1995, 1996, 1997, 1998, 2000, 2001, 2013, 2015
** סגנות (12): 1988, 1993, 1999, 2002, 2006, 2011, 2012, 2014, 2016, 2017, 2018, 2019
* גביע רוסיה (10): 1995, 1996, 1998, 2003, 2006, 2011, 2013, 2015, 2018-19, 2019
* הסופרקאפ הרוסי (1): 2016

== קישורים חיצוניים ==

* 

==הערות שוליים==

קטגוריה:קרסנויארסק: ספורט
קטגוריה:קבוצות רוגבי רוסיות
הונדה קונצ'רטו

הונדה קונצ'רטו (ביפנית: ホンダ・コンチェルト, באנגלית: Honda Concerto) היא מכונית משפחתית מתוצרת יצרנית הרכב היפנית הונדה, ויצרנית הרכב הבריטית קבוצת אוסטין-רובר אשר יוצרה בין השנים 1992 – 2000.

ביפן דגמי "הונדה קונצ'רטו" יוצרו בין השנים 1988 – 1992 ובבריטניה דגמי "הונדה קונצ'רטו" יוצרו בין השנים 1989 – 1994.

=="הונדה קונצ'רטו"==

* 5 דלתות - האצ'בק.
* 4 דלתות - סדאן.
* 5 נוסעים.
* מנוע קדמי.
* מנוע בנזין.
* סוגי הנעה: הנעה קדמית, הנעה כפולה 4x4.
* קיבולת מכל דלק - 55 ליטר.

===קוד דגמים ביפן===
* "MA1" - מנוע 1.5 ליטר.
* "MA2" - מנוע 1.6 ליטר.
* "MA3" - מנוע 1.6 ליטר, הנעה כפולה 4x4.

===קוד דגמים בבריטניה===
* "HW".

===דגמים 5 דלתות===
* "1.4 GL".
* "1.5i Blaise".
* "1.5i".
* "1.6i-16 Blaise".
* "EX".
* "1.6i".
* "1.6i-16".
* "1.6i-16 SE".

== תמונות ==
<gallery mode="packed" heights="120">
קובץ:1991 Honda Concerto (MA2) EX-i Reprise hatchback (27362723083).jpg | "הונדה קונצ'רטו", שנת 1991
קובץ: 1989 Honda Concerto (MA2) EX-i hatchback (2015-07-14) 02.jpg | "הונדה קונצ'רטו", שנת 1989
קובץ: HondaConcerto92.JPG | "הונדה קונצ'רטו"
קובץ: 1992 Honda Concerto (3724194477).jpg | "הונדה קונצ'רטו", שנת 1992
קובץ:Honda Concerto (45263827685).jpg | "הונדה קונצ'רטו" 
קובץ: Concertolateral.JPG | "הונדה קונצ'רטו"
קובץ: Hondaconcertointerior.jpg | "הונדה קונצ'רטו" - מבט לתא הנהג ולוח מחוונים
קובץ:Honda Concerto rear 20071007.jpg | "הונדה קונצ'רטו"
</gallery>

==ראו גם==
* הונדה

== קישורים חיצוניים ==

* 

== הערות שוליים ==

קטגוריה:מכוניות משפחתיות
קונצ'רטו
קטגוריה:דגמי מכוניות שהושקו ב-1988
קטגוריה:כלי רכב יפניים
אתה בכל זאת

אתה בכל זאת (באלבום השיר נקרא: "עלית לי בזיכרון") הוא סינגל שני מתוך האלבום חמצן של הזמרת-יוצרת הישראלית ריטה, שיצא לאור בינואר 2003. השיר נכתב על ידי מאיר אריאל, הולחן ועובד על ידי רמי קלינשטיין.

==רשימת השמעה==

==מיקומי שיא==

==לחן אחר==
לחן אחר למילותיו של מאיר אריאל, שנכתב על ידי דודו טסה ורמי קלינשטיין, הוקלט ויצא בשנת 2004 בשם "הלילה לא" בביצוע של דודו טסה. העיבוד נעשה על ידי טסה עדיאל גולדשטיין, ליאור טבת ובן ציון גפני. בינואר 2022, הוציא הזמר והטיקטוקר הישראלי, ששון איפרם שאולוב, גרסת כיסוי לשיר בלחן זה.<ref></ref>

==קישורים חיצוניים==

* 

* [https://www.nli.org.il/he/items/NNL_MUSIC_AL990036379720205171/NLI לדף השיר] באתר הספרייה הלאומית

==הערות שוליים==

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
תהילים ע'

תהילים ע הוא המזמור ה-70 בספר תהילים. (על פי המספור בוולגטה ובתרגום השבעים זהו המזמור ה-69 במספר).

==תוכן המזמור==
מזמור זה מביע את זעקתו של המשורר בתפילתו לאל שיצילו ובה בעת יביא בושה וכלימה על אויביו. המשורר מאיץ בה' שימהר ויצילו.

==מבנה המזמור==
יש המחלקים את המזמור לשלושה חלקים. חלקו הראשון, פסוק ב', מביע את זעקתו הדחופה של בעל המזמור לה' שיצילו. חלקו השני של המזמור בפסוקים ג - ה מבקש המשורר לשכנע את האל: הצלת המשורר תביא בושה על אלה המבקשים ברעתו ושמחה וששון לאוהביו. חלקו השלישי בפסוק ו הוא קריאה נוספת לה' שימהר לעזרתו וזאת כדי שלא יהיה מאוחר מידי.

==תהילים מ' ומזמור ע'==
ששת פסוקי מזמור ע' חוזרים על הכתוב בתהילים מ' בפסוקים י"ד-י"ח. יש הסוברים כי מזמור זה עבר שינויי נוסח עד התהוות נוסחו הסופי בספר תהילים. בין מהדורתו הראשונה של ספר תהילים לבין נוסחו הסופי של הספר עברו מאות שנים. ייתכן כי נפלו מדי פעם טעויות בהעתקתו של הנוסח הראשון. מעבר לכך המזמורים שימשו את כהני בית המקדש וזה היה לעזר בשימורו של הנוסח. קריאתו של המשורר לה' חוזרת פעמיים ובנוסף נכתב במבנה קונצנטרי יש בה להעיד על אחדותו וייחודו של המזמור כעצמאי אף על פי שמילותיו מהוות חלק ממזמור מ'. לדעת אלכסנדר רופא מזמור מ' הוא עצמאי ומקיף יותר בתוכנו.

==בתרבות==
* על המילים . מושר ניגון חב"ד שהולחן לרגל יום הולדתו של הרבי מליובאויטש בשנת ה'תשל"א.

==לקריאה נוספת==
* שלמה ויסבליט, על מזמור ע’ בתהילים , בית מקרא כ (תשל"ה).

==קישורים חיצוניים==

* [https://www.929.org.il/page/637 תהילים ע'] באתר 929 - תנ"ך ביחד

==הערות שוליים==

ע
הונדה לגרייט

הונדה לגרייט (באנגלית: Honda LaGreat, קרוי גם: Honda RL1) הוא מיניוואן מתוצרת יצרנית הרכב היפנית הונדה, על ידי חברת הבת "הונדה קנדה" אשר יוצר בין השנים 1999 – 2005 בקנדה בפרובינציה אונטריו בעיר "Alliston" .

=="הונדה לגרייט"==

* 7 נוסעים.
* 5 דלתות (2 דלתות צד אחוריות – דלתות הזזה).
* מנוע קדמי.
* מנוע בנזין 3.5 ליטר.
* סוג הנעה: הנעה קדמית.
* מושבי עור – סטנדרט.
* פנסי ערפל (אופציונלי, בין השנים 2002–2005).
* כריות אוויר לווילון צד (אופציונלי, בין השנים 2002–2005).
* DVD לנוסעים במושבים האחוריים.
* תאוצה בין 0–100 קמ"ש היא 11.3 שניות (דגם שנת 1999, מנוע 205 כ"ס, הנעה קדמית, תמסורת אוטומטית – 4 מהירויות).
* תאוצה בין 0–100 קמ"ש היא 9.3 שניות (דגם שנת 2004, מנוע 240 כ"ס, הנעה קדמית, תמסורת אוטומטית – 5 מהירויות).

== תמונות ==
<gallery mode="packed" heights="120">
קובץ: Honda LAGREAT (RL1) front.JPG| "הונדה לגרייט"
קובץ:Honda LAGREAT (RL1) rear.JPG | "הונדה לגרייט"
קובץ: Honda lagreat rl1 1 f.jpg| "הונדה לגרייט"
קובץ:Honda Lagreat (second generation) (rear), Serdang.jpg | "הונדה לגרייט"
</gallery>

==ראו גם==
* הונדה
== קישורים חיצוניים ==

* 

== הערות שוליים ==

קטגוריה:מיניוואנים
לגרייט
קטגוריה:דגמי מכוניות שהושקו ב-1999
קטגוריה:כלי רכב המיוצרים בקנדה
מלבד אהבה

מלבד אהבה הוא סינגל שלישי מתוך האלבום חמצן של הזמרת-יוצרת הישראלית ריטה, שיצא לאור במרץ 2003. השיר נכתב על ידי צרויה להב, הולחן ועובד על ידי רמי קלינשטיין.

==רשימת השמעה==

==מיקומי שיא==

==קישורים חיצוניים==

* 

* [https://www.nli.org.il/he/items/NNL_MUSIC_AL990036379740205171/NLI לדף השיר] באתר הספרייה הלאומית

==הערות שוליים==

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
מעגל מאוננים

מעגל מאוננים (באנגלית: Circle jerk) הוא אקט מיני בו קבוצת גברים או נערים עומדים במעגל ומאוננים לעצמם או אחד לשני.

מעגלי מאוננים יכול לכלול אלמנט תחרותי בו המנצח הוא המשתתף השופך את זרעו ראשון, אחרון, או רחוק ביותר - לפי הכללים שנקבעו מראש. הם יכולים לשמש כשער כניסה ליחסי מין עם גברים, או כסוג של פורקן בגיל או סיטואציה בו יחסי מין סדירים עם בן או בת זוג אינם אפשריים. חרף המימד ההומוארוטי של הפעילות, יש המפרשים השתתפות של בני נוער במעגלי מאוננים כניסיון גברי הטרוסקסואלי לקבע מעמד דומיננטי בתוך קבוצת השווים. אחרים טוענים כי המוטיבציה להשתתף בפעילות מסוג זה היא הרצון לקבל מהזולת הכרה ביכולות המיניות של הפרט, בתקופת ההתבגרות המתאפיינת בחוסר ביטחון ורגשי נחיתות בהקשר המיני.

== בתרבות ==
* "מעגל מאוננים" משמש בהשאלה לתאר קהילות סגורות שבהן אנשים מתקשרים עם אנשים שדומים להם ודעותיהם משקפות את שלהם, ובאופן ספציפי לאירועים או פגישות משעממות וצפויות של בני קהילות סגורות כאלה.
* Circle Jerks היא להקת הארדקור פאנק מלוס אנג'לס, קליפורניה.

== ראו גם ==
* בוקקה

קטגוריה:אוננות
קטגוריה:אקטים מיניים
קרחון גריגורוב

קרחון גריגורוב (באנגלית: Grigorov Glacier; בבולגרית: Григоров ледник) הוא קרחון בצד הדרומי של רכס סטאוורצי שבחצי האי אלבנה, באי ברבנט בארכיפלג פאלמר, שבאנטארקטיקה.

אורכו של הקרחון 1.8 קילומטרים ורוחבו 1.3 קילומטרים.

הקרחון מנקז את המורדות המזרחיים של הר קאבזה וזורם לכיוון דרום-מזרח ונשפך אל מפרץ היל, מערבית לנקודת קוסטור.

== היסטוריה ==
=== גילוי ומיפוי הקרחון ===
הקרחון מופה על ידי סוקרים בריטיים בשנת 1980.

=== מקור השם ===
הקרחון נקרא על שמו של המדען הבולגרי סטמן גריגורוב שגילה את החיידק לקטובצילוס בולגריוס המשמש בייצור יוגורט.

הקרחון נקרא, בדומה לאתרים רבים אזור, על שם של חלוץ בתחום הרפואה.

השם ניתן ב-3 בינואר 2010.

האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18666&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גריגורוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.139076232910156,-64.15097735788203,14&?query=&?map_type=hybrid תצלום לוויין של אזור קרחון גריגורוב, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
קטגוריה:ארכיפלג פאלמר: קרחונים
קרחון מיטב

קרחון מִיטֵב (באנגלית: Mitev Glacier; בבולגרית: Митев ледник) הוא קרחון על האי ברבנט בארכיפלג פאלמר, שבאנטארקטיקה.

אורכו של הקרחון 2.9 קילומטרים ורוחבו 2.5 קילומטרים.

הקרחון ממוקם מזרחית לקרחון לאנק.

הקרחון מנקז את המדרונות הצפוניים של רמת אברולבה, וזורם לכיוון צפון-מזרח ונשפך אל מפרץ היל, מערבית לנקודת פטרוב.

== היסטוריה ==
=== גילוי ומיפוי הקרחון ===
הקרחון מופה על ידי סוקרים בריטיים בשנת 1980.

=== מקור השם ===
הקרחון נקרא על שם המדען הבולגרי איוון מיטב שגילה את הטון השישי בלב.

הקרחון נקרא, בדומה לאתרים רבים אזור, על שם של חלוץ בתחום הרפואה.

השם ניתן ב-3 בינואר 2010.

האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18680&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מיטב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.15953462963864,-64.20728732177291,13&?query=&?map_type=hybrid תצלום לוויין של אזור קרחון מיטב, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
קטגוריה:ארכיפלג פאלמר: קרחונים
מה חשוב היום

"מה חשוב היום" הוא סינגל מתוך האלבום "סתם בן אדם" של הזמר אבי טולדנו, שיצא לאור ביוני 1974. השיר נכתב על ידי עוזי חיטמן, הולחן על ידי אריה גור ואבי טולדנו, ועובד על ידי יעקב נגר.

השיר נכתב בעקבות פרוץ מלחמת יום הכיפורים.

חוגים מסוימים במוזיקה הישראלית ראו בו בשעתו כבנאלי, רדוד, מלודרמטי ונאיבי. במילות השיר "הבלדה על זומטי ולבטי" שכתב ושר אריק איינשטיין בתקליטו "סע לאט" (1974), חבויה ביקורת על מילות השיר "מה חשוב היום". השיר "הבלדה על זומטי ולבטי" מסתיים במילים" כן! כן חשוב היום, בהחלט חשוב היום.".

==מיקומי שיא==

==רשימת השמעה==

==ריטה==

השיר בגרסת הכיסוי של הזמרת ריטה, עובד על ידי רמי קלינשטיין, ויצא לאור בפברואר 2004 כשיר הנושא מתוך יומטוב, למען ילדים בסיכון.

===מיקומי שיא===

===רשימת השמעה===

==גרסאות כיסוי==
* בשנת 2005 ביצע הזמר הראל מויאל את השיר במסגרת מחווה לעוזי חיטמן.
*בשנת 2020 חידשו את השיר שפיטה ומוטי טקה לאלבום "צו השעה - צו שני".

==קישורים חיצוניים==

* 
* 

==הערות שוליים==

קטגוריה:שירי אבי טולדנו
קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי אבי טולדנו
קטגוריה:סינגלים שהגיעו למקום הראשון בישראל
אופטיקה פיזיקלית

באופטיקה פיזיקלית נעשה שימוש כדי להסביר תופעות כגון [[עקיפה.]]
אופטיקה פיזיקלית (או אופטיקת גלים) היא ענף באופטיקה שעוסק בתופעות כמו התאבכות, עקיפה וקיטוב וכן תופעות גליות נוספות שלא יכולות להיות מוסברות במסגרת קירוב הקרניים של האופטיקה הגאומטרית. לרוב לא כוללים בתחום זה תופעות כמו רעש קוונטי בתקשורת אופטית.

== קירוב האופטיקה הפיזיקלית ==
אופטיקה פיזיקלית הוא גם שם של קירוב בו נעשה שימוש תכוף באופטיקה, הנדסת חשמל ופיזיקה יישומית. בהקשר הזה, מדובר על קירוב שנמצא בין אופטיקה גאומטרית, שלא מתחשבת כלל בתכונות הגליות של האור, לבין תיאור גלי מלא בעזרת אלקטרומגנטיות, שהיא תורה מדויקת ולא מקורבת. משמעות המילה "פיזיקלית" היא שקירוב נכון יותר מבחינה פיזיקלית מאשר התיאור הגאומטרי או תיאור הקרניים, ולא שזוהי תורה פיזיקלית מדויקת. 

קירוב זה בנוי כך שתחילה יש להשתמש באופטיקה גאומטרית כדי להעריך את השדה על משטח, ואז לבצע אינטגרציה של השדה על פני המשטח כדי לחשב את השדה המוחזר/מועבר. קירוב זה מזכיר את קירוב בורן בכך שפרטי הבעיה מטופלים כהפרעה.

באופטיקה, זו דרך סטנדרטית להעריך אפקטים של עקיפה. בתחום תדרי הרדיו נעשה שימוש בקירוב זה כדי להעריך תופעות שמזכירות תופעות אופטיות. הקירוב מקרב בצורה טובה תופעות של התאבכות, עקיפה וקיטוב, אבל לא מתאר את התלות של העקיפה בקיטוב. מכיוון שקירוב זה מתאים יותר לתדרים גבוהים, הוא לרוב מדויק יותר עבור אופטיקה מאשר עבור גלי רדיו.

באופטיקה, נעשה בקירוב זה שימוש כדי לבצע אינטגרציה של שדה, שהוערך בעזרת אופטיקה גאומטרית, על פני עדשות, מראות או צמצמים כדי לקבל את השדה שעובר/חוזר.

בפיזורים ממכ"ם בדרך כלל יש לקחת את הזרם שהיה מתקבל על משטח משיק מחומר זהה לזרם בכל נקודה בחזית, כלומר, את החלק של המפזר הפונה למכ"ם ושמוקרן על ידו. הזרמים בחלקים ה"חשוכים" (בהם לא פוגעת קרינה) לא נלקחים בחשבון. השדה שמתפזר לרוב מתקבל על ידי אינטגרל על זרמים אלו. טכניקה זו שימושית עבור גופים בעלי צורה חלקה וקמורה או עבור משטחים בעלי הפסד גבוה (החזר נמוך).

הזרם או השדה שמתקבלים בעזרת אופטיקה גאומטרית לא יהיו מדויקים ליד השפות או ליד גבולות האזור החשוך, אלא אם כן יילקחו בחשבון גם תופעות העקיפה והגלים הזוחלים.

התאוריה הקלאסית של אופטיקה פיזיקלית לוקה בהערכה של פיזור שדות, מה שמוביל לירידה בדיוק. שיפור לתיאוריה, שהוצע ב-2004, נותן פתרונות מדויקים לבעיות שמערבות עקיפה של מפזרים מוליכים.

<br />

== ראו גם ==
* אופטיקה גאומטרית
* אופטיקה קוונטית

==קישורים חיצוניים==

== הערות שוליים ==

קטגוריה:אופטיקה
יחסי ארמניה–גאורגיה

היחסים בין רפובליקת ארמניה וגאורגיה הם היחסים בין שתי המדינות השכנות רפובליקת ארמניה וגאורגיה, שנוסדו ב-17 ביולי 1992. למרות העובדה כי עד כה נחתמו למעלה מ-80 הסכמים שונים בין גאורגיה לארמניה, עם זאת, לשתי המדינות יש מבטים שונים על יחסי החוץ שלהן. ארמניה תומכת ברוסיה במדיניות חוץ, חברה באיחוד הכלכלי האירואסייתי ומקיימת יחסים מתוחים עם אזרבייג'ן וטורקיה. לעומת זאת, גאורגיה המכוונת למערב, לא מקיימת יחסים דיפלומטיים עם רוסיה, הטילה סנקציות נגד רוסיה בשנת 2014, ובנוסף, היא עובדת יחד עם אזרבייג'ן ועם טורקיה. אורך הגבול המדיני בין המדינות הוא 219 ק"מ.<ref>[https://www.cia.gov/library/publications/the-world-factbook/geos/gg.html The World Factbook]</ref>

== היסטוריה ==
בסוף המאה ה-12 עד תחילת המאה ה-13 היו חלקים ניכרים משטחי ארמניה תלויים בממלכת גאורגיה. בתקופה זו התקיימה נסיכות ארמנית של זקארידים. בהמשך, הממלכות הארמניות והגאורגיות היו תלויות באימפריה העות'מאנית ובפרס, ובמאה ה-19 נכבש הקווקז על ידי האימפריה הרוסית בשלבים והנסיכויות הגאורגיות והארמניות הפכו לחלק ממלכות המשנה של הקווקז שבירתה טביליסי. העיר פרחה באותה תקופה והיגרו אליה רבים מתושבי הקווקז. בשלב מסוים היו הארמנים רוב בבירה. במלחמת האזרחים ברוסיה ייסדו ארמניה וגאורגיה, רפובליקות דמוקרטיות קצרות מועד ואף ניהלו מלחמת גבולות ב-1918 עד לסיפוחן לברית המועצות. תנועת היפרדות חזקה קמה בשתי הרפובליקות בתקופה שלאחר מלחמת העולם השנייה, ובמהלך הפרסטרויקה, גאורגיה וארמניה, יחד עם המדינות הבלטיות, נלחמו באופן פעיל למען הפרישה מברית המועצות ואף סירבו לקיים משאל עם בנושא שימור ברית המועצות במרץ 1991.

== היחסים כיום ==
היחסים הדיפלומטיים הדו-צדדיים החלו ב-17 ביולי 1992, ובאוקטובר 2001 נחתם הסכם ידידות, שיתוף פעולה וביטחון הדדי בין ארמניה לגאורגיה. גאורגיה מקיימת יחסים כלכליים קרובים מאוד עם אזרבייג'ן וטורקיה, שאיתם קשרי ארמניה עוינים ומתוחים, וארמניה היא בעל ברית של רוסיה, איתה ניתקה גאורגיה את היחסים הדיפלומטיים. עם זאת, בגלל הגבולות הסגורים של ארמניה עם טורקיה ואזרבייג'ן והיעדר הגישה לים על ידי ארמניה, גאורגיה ממלאת תפקיד מכריע עבור ארמניה בכל הקשור ליצוא וייבוא של מוצרים וסחורות שונים. יש מסילה בין ארמניה לגאורגיה, שלאורכה מיוצאת מרבית הסחורה הארמנית. בשנת 2009 דורגה ארמניה במקום הרביעי בייבוא סחורות גאורגיות (7.9% מכלל הסחורות שייצאה גאורגיה). ארמניה מייצאת בעיקר חשמל לגאורגיה.

בגאורגיה חיים כ-250,000 ארמנים, המהווים את רוב אוכלוסיית אזור הגבול סאמצחה-ג'אוואחתי עם ארמניה. נשיא גאורגיה הראשון, זוויאד גמסחורדיה, חשד במיעוט הארמני ובשנת 1990 אף הצהיר כי "ארמנים ואזרים החיים בגאורגיה מהווים איום על האומה הגאורגית ורובם אויבים". לאחר פטירתו של גמסחורדיה, הרשויות הגאורגיות החדשות מתייחסות הרבה יותר למיעוט הארמני. בארמניה, כמו בגאורגיה, העיתון החברתי-פוליטי הרפובליקני השבועי "וראסטאן" הולך לקרנות תקציביות. העיתון מכסה אירועים סוציו-פוליטיים. העיתון "וראסטאן" מיועד הן לארמנים המתגוררים בגאורגיה והן לגאורגים החיים בארמניה. המיעוט הגאורגי בארמניה הוא קטן ביותר (כמה מאות אנשים על פי מפקד 2011).

==קישורים חיצוניים==

== הערות שוליים ==
גדולה מהחיים (סרט, 2000)

גדולה מהחיים (באנגלית: Isn't She Great) הוא סרט דרמה קומית ביוגרפי משנת 2000 המציג ביוגרפיה בדיונית של הסופרת ז'קלין סוזן, בגילומה של בט מידלר. הסרט הוא קופרודוקציה אמריקאית, בריטית, גרמנית ויפנית בבימויו של אנדרו ברגמן על פי תסריט מאת פול רודניק המבוסס על כתבת פרופיל שפורסמה בשנת 1995 במגזין "הניו יורקר" מאת מייקל קורדה. הסרט מתאר את סיפור חייה של סוזן, כשהוא מתמקד במאבקיה בראשית הקריירה שלה, כשחקנית שאפתנית הרעבה לתהילה, מערכת היחסים שלה עם בעלה אירווינג מנספילד (נייתן ליין), איתו הביאה לעולם בן אוטיסט, הצלחתה כמחברת הספר "עמק הבובות", והתמודדותה עם סרטן השד שלבסוף הביא למותה. בסרט מככבים, לצידם של מידלר וליין, סטוקארד צ'אנינג בתפקיד פלורנס מייבל, חברתה הטובה ביותר של סוזן; דייוויד הייד פירס, עורך הספרים מייקל הייסטינגס; וכן ג'ון קליז כמוציא לאור הנרי מרקוס. עוד משתתפים בסרט, בתפקידי משנה: ג'ון לרוקרט, אמנדה פיט, כריסטופר מקדונלד, דבי שפירו ופול בנדיקט.

ב-28 בינואר 2000 הסרט יצא לאקרנים בארצות הברית והוקרן ב-750 בתי קולנוע, אולם זכה לביקורות חריפות מצד המבקרים אשר הרחיקו את הקהל, כך שהסרט הכניס רק 3 מיליון דולר בקופות הכרטיסים, הרבה פחות מעלותו - 44 מיליון דולר. מידלר הייתה מועמדת לפרס פטל הזהב בקטגוריית השחקנית הגרועה ביותר.

==שחקנים ודמויות==
{| class="wikitable" style="font-size:90%; line-height:1.2"
! שם השחקן/ית !! שם הדמות !! אודות הדמות
|-
| בט מידלר || ז'קלין סוזן ||
|-
| נייתן ליין || אירווינג מנספילד || בעלה של ז'קלין סוזן
|-
| סטוקארד צ'אנינג || פלורנס מייבל || חברתה הטובה ביותר של ז'קלין סוזן
|-
| דייוויד הייד פירס || מייקל הייסטינגס || עורך ספריה של ז'קלין סוזן
|-
| ג'ון קליז || הנרי מרקוס || מו"ל ספריה של ז'קלין סוזן
|-
| אמנדה פיט || דבי ||
|-
| ג'ון לרוקרט || מורי מנינג ||
|-
| כריסטופר מקדונלד || בראד ברדברן ||
|-
| דינה ספייבי || במבי מדיסון ||
|-
| לארי בלוק || הרבי ||
|-
| פרנק וינסנט || אריסטוטלס אונאסיס ||
|-
| ג'יימס וילמייר || ג'ים מוריסון ||
|-
| סם סטריט || טרומן קפוטה ||
|-
|}

==הפקה==
הסרט הוא הפקה בינלאומית, בשיתוף ה-BBC, Lobell-Bergman Productions, Marbeni, Mutual Film Corporation, Tele-Munchen, טוהו וסרטי יוניברסל, ועל כן - זוהי הפקה אמריקאית-בריטית-גרמנית-יפנית. עם זאת, אף על פי שזו הפקה בינלאומית, הסרט לא הופץ ביפן.

==תגובות וביקורות==
הסרט קיבל ביקורות חריפות מאוד מצד המבקרים, ובאתר האינטרנט Rotten Tomatoes יש לו דירוג של 25% המבוסס על 61 ביקורות.

==פרסים ומועמדויות==
בט מידלר הייתה מועמדת לפרס פטל הזהב בקטגוריית השחקנית הגרועה ביותר, אך "הפסידה" את הפרס למדונה על הופעתה בסרט "הדבר הטוב הבא".

==ראו גם==

==קישורים חיצוניים==
* 

==הערות שוליים==

קטגוריה:סרטי אולפני יוניברסל
קטגוריה:סרטי דרמה בריטיים
קטגוריה:סרטי דרמה גרמניים
קטגוריה:סרטי דרמה קומית
קטגוריה:סרטי דרמה
קטגוריה:סרטי קומדיה בריטיים
קטגוריה:סרטי קומדיה
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים ביוגרפיים בריטיים
קטגוריה:סרטים ביוגרפיים
קטגוריה:סרטים בריטיים
קטגוריה:סרטים גרמניים
קטגוריה:סרטים יפניים
קטגוריה:סרטים אמריקאיים משנת 2000
גדולה מהחיים (סדרת טלוויזיה צרפתית)

גדולה מהחיים (באנגלית: The Small Giant; בצרפתית: La Petite Géante) היא סדרת טלוויזיה מונפשת צרפתית-סינית משנת 2008 אשר שודרה במקור בערוץ France 5. הסדרה נוצרה על ידי Alphanim (כיום נקראת Gaumont Animation) יחד עם Jiang Toon Animation, והופצה על ידי Cookie Jar Entertainment (כיום נקראת DHX Media). אורכו של כל אחד מ-52 פרקי הסדרה הוא כ-13 דקות. העונה הראשונה תורגמה לאנגלית על מנת שתופץ בארצות הברית.

בספטמבר 2010 הסדרה שודרה בערוץ Gulli הצרפתי. בישראל, הסדרה שודרה בערוץ הילדים ובערוץ לוגי.

==דמויות==
* אמילי - ילדה בת 10 שגדלה לגובה של 3 מטרים.
* אלמר באוקאן - ילד בן 11 שמשפחתו מארחת את אמילי. במהלך שהותה היא הופכת להיות אחותו הקטנה המאומצת.
* פרד - ילד בן 10, נוטה להיות עצבני.
* בטי - נערה שאמילי עוזרת לה לבנות בקתה.
* ג'ונאס - ילד בו אמילי מתאהבת.
* קינובי - תרמיל גב של אמילי בצורת דוב פנדה שמתעורר לחיים.
* קאלאס קרדמוהן - ילדה בת 11 שמקנאת בגודלה של אמילי ומתחרה איתה על תשומת לבו של ג'ונאס.
* ז'ורז' פאו-ג'ו - חבר של קאלאס ופיונה.
* פיונה סוראיו - חברתה של קאלאס המעריצה אותה.

==פרקים==
שמות הפרקים בצרפתית:

==מדבבים==
* סטיבן בנט
* פליסיטי דאנקן
* קנדידה גובינס
* לסלי הרקורט
* סטיוארט מיליגן
* דייב קיטשן
* ג'ו לי
* ג'ולייט פראג
* ג'ון ורנון

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות הנפשה צרפתיות
קטגוריה:יצירות משנת 2008
קטגוריה:תוכניות טלוויזיה שעלו לשידור בשנות ה-2000
רבנלה

רבנלה הוא סוג מסדרת הזנגבילאים הכולל מין אחד הנקרא "רבננלה מדגסקרית".

==תיאור==
לרבנלה גזע הדומה לגזע עץ התמר המצוי ממנו יוצאים עלים בצורת משוטים המחוברים לגזע בפטוטרות ארוכות. הפטוטרות אוגרות בתוכן מי גשמים הנשמר לאורך זמן, גם בימות היובש.

העלים מסודרים על הגזע במישור אחד בצורת מניפה. לרבנלה פרחים לבנים הדומים לפרחי ציפור גן עדן, המשתייכת גם היא לסדרת הזנגבילאים, ולפרחים חפה ירוקה. לאחר האבקה, הפרחים מוציאים זרעים כחולים, בצבע ייחודי לזרעים.

עם הזדקנות העץ, מאבד הרבנלה את העלים הנמוכות שלו, שהן גם הישנות ביותר, ומתחתן נגלה גזע אפור.

מספר הכרומוזמים שלו הוא 2n = 22.

==שם==
השם רבנלה פירושו במלגשית "עלי יער". במאה ה-19 נודע הרבנלה כ"אילן מכניס ארח", בגלל המים בפטוטרות שלו שנחשבו אז זכים לשתייה.

==גידול==
מוצאו של הרבנלה במדגסקר. בטבע, אחד המאבקים שלו הוא למור צווארון.

במאה ה-19 כבר ניטע העץ בארצות חמות רבות בעלות אקלים דומה לאי מדגסקר. עליו העבים שימשו לכיסוי גגות וחלקים אחרים של העץ שימשו גם הם לבנייה ולאריזה. מהזרעים יצרו קמח לדייסה.

==זנים==
לרבנלה המדגסקרית ארבעה זנים. הזן הגדול ביותר הוא ה"במבו" (Bemavo) המגיע מהרי מזרח מדגסקר. גובהו מגיע עד לכ-30 מטר, ועובי גזעו כ-60 סנטימטר. מניפת העלים שלו כוללת בין 20–35 עלים שאורכם כ-11 מטר.

==קישורים חיצוניים==

* 

==הערות שוליים==

קטגוריה:צמחים שתוארו ב-1782
קטגוריה:טקסונים שתוארו בידי פייר סונרט
קטגוריה:זנגבילאים
קטגוריה:צמחים יחידים בסוגם
נתן קירש

נתן (נייטי) קירש (באנגלית: Nathan Kirsh; נולד ב-6 בינואר 1932) הוא איש עסקים, מיליארדר ופילנתרופ דרום אפריקאי יהודי. במרץ 2019 העריך המגזין פורבס את הונו בכ-4.9 מיליארד דולר אמריקני.

==ביוגרפיה==
קירש נולד בדרום אפריקה וגדל בפוטשפון , בשנת 1952 סיים תואר ראשון במסחר באוניברסיטת ויטווטרסראנד. לאחר לימודיו החל לנהל את העסק המשפחתי, מפעל לזיקוק לתת לתעשיית הבירה, אותו ירש מאביו שנפטר כשהיה בן 16. בהמשך נכנס לעסקי הסחר בסחורות חקלאיות ואחר כך לבנקאות במדינת אסוואטיני (אז סווזילנד). בשנת 1971 מכר מחצית מעסקיו לממשלה המקומית והחל להשקיע בעסקים גם בממלכה המאוחדת ובישראל, בין השאר רכש מניות בחברה לישראל וחברת פרוטרום.

בשנת 1981 היה שותף ברכישת השליטה בחברת רסקו. בשנת 1984 רכש 75% ממניות חברת מגל מערכות ביטחון מהתעשייה האווירית לישראל, באמצעות חברת ההחזקות "מירה-מאג", שבבעלותו בשותפות עם איש העסקים יעקב אבן עזרא. ביוני 1988 היה שותף בקבוצה שזכתה במכרז להקמת מרינה הרצליה. בשנת 1989 רכש את יבואנית המזון חברת ויליגר דליקטס ממשפחת ויליגר מייסדי החברה. בין השאר החזיק גם במניות רשת הולמס פלייס העולמית ובישראל.

==חיים אישיים==
קירש נשוי לפרנסס הר, ולהם שלושה ילדים, בן אחד, פיליפ קירש ושתי בנות. הם מתגוררים באזולוויני שבאסוואטיני, והוא בעל אזרחות של ארצות הברית, דרום אפריקה ואסוואטיני.

==פילנתרופיה==
בשנת 2008 הקים, יחד עם שותפו לעסקים בישראל יעקב אבן-עזרא, את "קרן נתן", במטרה לסייע בהקמה וצמיחה של עסקים קטנים במדינת ישראל, מתוך אמונה שעסקים אלה תורמים רבות לצמיחתה של כלכלת המדינה.

==קישורים חיצוניים==
* [http://nksf.org.il/ אתר "קרן נתן"]

== הערות שוליים ==

קטגוריה:אנשי עסקים יהודים דרום אפריקאים
קטגוריה:מיליארדרים יהודים
קטגוריה:תעשיינים יהודים
קטגוריה:בוגרי אוניברסיטת ויטווטרסראנד
קטגוריה:דרום אפריקאים שנולדו ב-1932
תהילים ע"א

תהילים ע"א הוא המזמור ה-71 בתהילים (על פי המספור בוולגטה ובתרגום השבעים זהו המזמור ה-72 במספר).

==תוכן המזמור ומבנהו==
יש המחלקים את המזמור לשני חלקים כאשר כל חלק, כולל בתוכו חלקי משנה. בחלקו הראשון (פס' א'-י"ג) של המזמור פונה בעל המזמור אל ה' שיצילו ומבקש ממנו שלא ישליכו לעת זקנה. בפסוקים א'-ג' מצהיר המשורר על ביטחונו בה'. חסות המשורר בה' לדברי המשורר קיימת בו עוד בזמן שהיה בבטן אימו (פס' ד'-ו'). המשורר שם את מבטחו באל ובטוח כי לא ישליכו לעת זקנה ויצילו ממבקשי רעתו וזאת כי לדבריו התנהלותו הייתה מופת לסביבה (פסוקים ז'-י"ג). בחלקו השני של המזמור (פס' י"ד-כ"ד) מבטיח המשורר להודות לאל על צדיקותו ונפלאותיו של האל. חלקו השני אף הוא נחלק לכמה חלקים: המשורר מבטיח לספר אודות גבורות ה' (פסוקים י"ד-ט"ו), לספר את נפלאות ה' עד זקנתו (פסוקים י"ז-י"ח), דברי שבח והלל לה' ותקוות המשורר מה' בדיבור ישיר: "תָּשׁוּב תחינו (תְּחַיֵּנִי)", התחייבות המשורר לשיר לה' על הצלתו ולהביא בושה וכלימה על אויביו (פסוקים י"ט-כ"א).

== אַל-תַּשְׁלִיכֵנִי, לְעֵת זִקְנָה; כִּכְלוֹת כֹּחִי, אַל-תַּעַזְבֵנִי==

פסוק ט' משמש כביטוי לבקשתו של בעל המזמור מאלוהים. כיום משתמשים בביטוי לתיאור בקשה של אדם נזקק שלא יתנערו מהאחריות עליו, כאשר אין יותר צורך בו. נושאו של ביטוי זה הוא כיבוד אב ואם. למצווה זו זיקה ישירה לדיבר החמישי "כַּבֵּד אֶת-אָבִיךָ וְאֶת-אִמֶּךָ". כאשר ההורים זקוקים לעזרת ילדיהם לעת זקנתם נבחנים הצאצאים מוסרית, בציות לדיבר זה.

==המזמור בתרבות==
ידוע לחנו וביצועו של אביהו מדינה לפסוק ט'. השיר "אל תשליכני לעת זקנה" זכה לביצועים רבים. ביניהם הברירה הטבעית, ליאורה, דקלון, שימי תבורי ורינת גבאי. ידוע גם הביצוע של הזמרת היווניה גליקריה.

בשיריה של נעמי שמר שזורים פסוקים, ניבים רבים מהתנ"ך וממקורות אחרים ביהדות. בשירה 'חבלי משיח' משנת 1978, משלבת נעמי שמר את פסוק ט'. המשוררת מבקשת כי תוכל להתמיד בשירתה כשם שמחבר המזמור מתחייב לספר אודות נפלאות ה', צדיקותו וישועתו במזמור:

===במוזיקה החסידית===
* על המילים "אַל-תַּשְׁלִיכֵנִי, לְעֵת זִקְנָה; כִּכְלוֹת כֹּחִי, אַל-תַּעַזְבֵנִי" שר מוטי שטיינמץ באלבום הבכורה שלו הנשמה בקרבי בלחן של הרב בנימין הרשקוביץ, עיבוד של רובי בנט והפקה של נפתלי משה שניצלר.

====ניגוני חב"ד====
על פסוקים במזמור זה מושרים מספר ניגוני חב"ד שהולחנו לרגל יום הולדתו ה-70 של הרבי מליובאויטש בשנת ה'תשל"ב:
* "בך ה' חסיתי אל אבושה לעולם" - התאמה של החזן הרב משה טלישבסקי למילים על ניגון שהלחין האדמו"ר השני מבאבוב רבי בן ציון הלברשטאם.
* "כמופת הייתי לרבים ואתה מחסי עוז" - התמאה של הרב שניאור זלמן וילישנסקי על הניגון "כאוהל הנמתח" שבלחנו של החזן החסיד הרב יחיאל היילפרין.
* "אָבוֹא בִּגְבֻרוֹת השם אלוקים אַזְכִּיר צִדְקָתְךָ לְבַדֶּךָ".
* "תְּרַנֵּנָּה שְׂפָתַי, כִּי אֲזַמְּרָה-לָּךְ; וְנַפְשִׁי, אֲשֶׁר פָּדִיתָ. גַּם-לְשׁוֹנִי-כָּל-הַיּוֹם, תֶּהְגֶּה צִדְקָתֶךָ. כִּי-בֹשׁוּ כִי-חָפְרוּ, מְבַקְשֵׁי רָעָתִי" ביצועים נוספים לניגון: אהרלה סמט באלבומו "אוירא דארץ ישראל". אודי דוידי צמאה 3<ref>[https://www.youtube.com/watch?v=%20DEatQdfg6s תרננה שפתי מתוך צמאה 3] בערוץ היוטיוב של אודי דוידי.</ref>. אחיה אשר הכהן אולורו מתוך פרויקט חב"ד על הפסנתר.

==קישורים חיצוניים==

* [https://www.929.org.il/page/638 תהילים ע"א] באתר 929 - תנ"ך ביחד

==הערות שוליים==

עא
יחסי אבחזיה–טורקיה

היחסים הדיפלומטיים בין רפובליקת אבחזיה לבין הרפובליקה הטורקית לא מתקיימים באופן רשמי. טורקיה לא הכירה בעצמאותה של אבחזיה ורואה בשטחה את חלקה דה יורה של גאורגיה. עם זאת, על פי כמה מקורות, ממשלות שתי המדינות מנהלות קשרים בלתי פורמליים.<ref name="hurriyet">[http://www.hurriyetdailynews.com/n.php?n=turkey-squeezed-one-more-time-between-georgia-and-abkhazia-2009-09-03 Turkey squeezed one more time between Georgia and Abkhazia]</ref>

== היחסים כיום ==
ב-22 בספטמבר 1996 הודיעה טורקיה כי אזרחי אבחזיה לא יוכלו עוד לבקר בטורקיה עם דרכונים של אזרחי ברית המועצות. במקום זאת, יש להשיג דרכונים גאורגיים או רוסיים.<ref>[http://www.jamestown.org/single/?no_cache=1&tx_ttnews%5Bswords%5D=8fd5893941d69d0be3f378576261ae3e&tx_ttnews%5Bany_of_the_words%5D=abkhaz%20abkhazia%20ardzinba&tx_ttnews%5Bcategories_1%5D=49&tx_ttnews%5Bpointer%5D=28&tx_ttnews%5Btt_news%5D=14074&tx_ttnews%5BbackPid%5D=7&cHash=c58267a6dba4fc7f19915ddf008749a3 The Jamestown Foundation. Abrhazian access to Turkey curbed.]</ref>

ביולי 2009 הצהיר סרגיי שמבה, שר החוץ של אבחזיה, כי ממשלת אבחזיה מקיימת קשרים בלתי פורמליים עם ממשלת טורקיה. היה משא ומתן על חידוש התקשורת האווירית והימית בין שתי המדינות.

בגלל אי הנכונות של טורקיה לקלקל את היחסים עם גאורגיה, שותפה המסחרי האסטרטגי והחשוב שלה בקווקז, טורקיה תומכת באמברגו הסחר נגד אבחזיה.<ref name="hurriyet">[http://www.hurriyetdailynews.com/n.php?n=turkey-squeezed-one-more-time-between-georgia-and-abkhazia-2009-09-03 Turkey squeezed one more time between Georgia and Abkhazia]</ref>

כמה אוניות טורקיות שהפנו לאזור אבחזיה נעצרו על ידי כוחות הימים הגאורגיים במים הבינלאומיים בקשר עם המצור הימי שהודיעו לה הבדלנים.<ref name="hurriyet">[http://www.hurriyetdailynews.com/n.php?n=turkey-squeezed-one-more-time-between-georgia-and-abkhazia-2009-09-03 Turkey squeezed one more time between Georgia and Abkhazia]</ref>

ביוני 2021 דווח כי משרד החוץ האבחזי מחה על דבריו של רג'פ טאיפ ארדואן במסגרת ביקורו של ראש ממשלת גאורגיה, איראקלי ר'אריבאשווילי בטורקיה כאשר אמר כי צריך ליישב את הסכסוך בין אבחזיה ודרום אוסטיה לבין גאורגיה במסגרת שלמותה הטריטוריאלית של האחרונה.

== ראו גם ==
*יחסי גאורגיה–טורקיה

== הערות שוליים ==
לורי קנדי

אירווין רוברט לורי קנדי (באנגלית: Irvine Robert Laurie Kennedy 5 ביולי 1896 – 26 באפריל 1985) היה צ'לן אוסטרלי ידוע-שם.

== חייו ==
=== ילדות ונעורים ===
אירווין רוברט לורי קנדי (הוא בחר להשתמש בשם לורי בלבד) נולד ברנדוויק, ניו סאות' ויילס, פרבר של סידני, לאב אנגלי ולאם אוסטרלית. הוא למד אצל הרברט ואלן בקולג' המלכותי למוזיקה בלונדון, ואצל פאול ברומר בווינה. הזמרת האוסטרלית דיים נלי מלבה הבחינה בכישרונו ועודדה אותו להמשיך בלימודיו בארצות הברית.

=== קריירה מוזיקלית ===
קנדי טבע את חותמו בארצות הברית בשנות ה-20' של המאה ה-20, כשהתמנה לצ'לן הראשי בתזמורת הפילהרמונית של ניו-ירק בהזמנתו האישית של ארטורו טוסקניני. הוא ניגן מוזיקה קאמרית עם נגנים כדוגמת ארתור רובינשטיין ויאשה חפץ. בבריטניה ניגן ברביעיית פסנתר נודעת, "נגני המוזיקה הקאמרית", עם אלברט סאמונס, ליונל טרטיס וויליאם דייוויד מרדוק. כמו כן הופיע במשך שנים אחדות עם זמר הטנור ג'ון מק'קורמק, הן בהופעות חיות והן בהקלטות.

הוא התמנה לצ'לן ראשי בתזמורת הסימפונית של ה-BBC עם מנצחה אדריאן בולט עם הקמתה בשנת 1929 והמשיך שם עד 1935. קנדי כיהן גם כפרופסור בקולג' המלכותי למוזיקה.

אשתו, דורותי קנדי הייתה פסנתרנית, שליוותה גם היא את ג'ון מק'קורמק ולימדה את ילדיו של אנריקו קארוזו. לורי ודורותי הופיעו יחד בכמה הקלטות. השניים ערכו סיור הופעות מצליח ביותר באוסטרליה, בשנת 1938. אז יצאו שוב לארצות הברית, שם הצטרף לורי להתזמורת הסימפונית של רשות השידור הלאומית של ארטורו טוסקניני. הוא העתיק את מושבו להוליווד ונגינתו נשמעת במספר סרטי קולנוע, בהם פנטסיה, סרטו של וולט דיסני משנת 1940.

בשנת 1944 חזרו בני הזוג קנדי לישיבת קבע באוסטרליה. הם קנו בתי מלון בטארי שבניו סאות' ויילס ובסידני, ולורי לימד צ'לו במחנות מוזיקה ובהמשך, ב-1966, בבית הספר למוזיקה בקנברה. הוא פרש מעבודתו שם לאחר שנה בלבד עקב בריאות לקויה.

דורותי קנדי מתה בשנת 1972. לורי קנדי מת ב-26 באפריל 1985, בסקרמנטו, קליפורניה, שם התגורר עם בנו הבכור, דייוויד.

בנם, ג'ון קנדי, היה גם הוא צ'לן נודע ואביו של הכנר נייג'ל קנדי.

דודנית של לורי קנדי הייתה הכנרת דייזי קנדי.

==קישורים חיצוניים==

==הערות שוליים==

קטגוריה:צ'לנים
קטגוריה:מוזיקאים אוסטרלים
קנדי
קטגוריה:ילידי 1896
קטגוריה:אוסטרלים שנפטרו ב-1985
אונגוג'ה

אונגוג'ה (בסוואהילי: Unguja; ביוונית עתיקה: Μενουθιάς) הוא האי המאוכלס ביותר והגדול ביותר שנמצא בארכיפלג זנזיבר שבטנזניה. שמו הלא רשמי של האי הוא האי זנזיבר (באנגלית: Zanzibar Island).

== גאוגרפיה ==
אונגוג'ה הוא אי הררי, באורך 83 ק"מ ורוחבו 37 ק"מ. שטחו של האי הוא 1,575 קמ"ר. האי ממוקם בדרום ארכיפלג זנזיבר, ב, כ-59 ק"מ דרומית מהאי השני בגודלו של הארכיפלג, פמבה. אונגוג'ה וטנזניה היבשתית מופרדים על ידי ערוץ זנזיבר .

אוג'וג'ה מוקפת במספר איים קטנים יותר, ורק שניים מהם, טומבאטו ואוזי , מאוכלסים.

== אקלים ==
הטמפרטורה הממוצעת היא 24 מעלות צלזיוס. החודש הכי חם הוא ינואר (26 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 2,767 מילימטרים בשנה. חודש ספטמבר הוא החודש שיש בו הכי הרבה גשם (319 מ"מ גשם), וחודש פברואר הוא החודש שיש בו הכי פחות גשם (91 מ"מ גשם).

== כלכלה ==
[[סבון שעשוי מאצות]]
ענף התיירות באונגוג'ה הוא המפותח ביותר בארכיפלג זנזיבר, אשר מהווה חלק ניכר מכלכלת האי. חקלאות (כולל ייצור תבלינים כמו ציפורן) ודיג מהוות גם הן חלק מכלכלת האי. לאורך כל החוף המזרחי של האי, רוב הכפרים מסתמכים גם על חקלאות אצות .

== אקולוגיה ==
ביוני 2018 נתפס נמר במצלמה על האי, אף על פי שנחשב בעבר כי הוא נכחד בזנזיבר במשך 25 השנים האחרונות.

== קישורים חיצוניים ==

<div class="mw-content-ltr">
* 
* 
</div>

== הערות שוליים ==

קטגוריה:זנזיבר: גאוגרפיה
קטגוריה:טנזניה: גאוגרפיה